Tiltale for overtrædelse af straffelovens § 279, bedrageri, subsidiært straffelovens § 290 a, stk. 1, hvidvask, og § 290, stk. 1, hæleri.
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Formueforbrydelser;

/

21-årig mand fundet skyldig i hæleri af hundehvalpe
21-årig mand fra By 3 idømt 20 dages betinget fængsel for hæleri med hun-dehvalpe i
november 2020.

Sagsnummer: SS 99-658/2021.   

Den 21-årige mand var tiltalt for i november 2020 at have begået bedrageri, idet tiltalte via
Facebook solgte personerne en hundehvalp, hvorefter de betalte mellem 1.000-3.000 kr. til
tiltalte, selv om tiltalte hverken havde evne eller vilje til at levere hundehvalpene, hvor-efter
tiltalte overdrog beløbene, med undtagelse af 2.000 kr., som tiltalte selv beholdt, til en ukendt
person. Tiltalte var subsidiært tiltalt for hæleri. Tiltalte nægtede sig skyldig.   

Retten fandt, at det efter bevisførelsen kunne lægges til grund, at tiltalte modtog i alt 16.000
kr., hvoraf 14.000 kr. blev overført til en ukendt person og tiltalte selv beholdt 2.000 kr.
Tiltalte forklarede for retten, at han tænkte, at det var lettjente penge, men at han ikke tænkte
over, hvor pengene kom fra eller mistænkte, at pengene kunne stamme fra kriminalitet.
Retten fandt imidlertid, at det var ubetænkeligt at lægge til grund, at tiltalte vidste eller burde
have vidst, at de overførte penge, som han videregav mod betaling, stam-mede fra en strafbar
lovovertrædelse. Retten lagde her vægt på de omstændigheder, hvor-under tiltalte blev
kontaktet af en ukendt person, den tilknyttede falske Mobilepay-konto og aftalen om, at
tiltalte ville modtage betaling for at hæve og aflevere penge. Tiltalte blev på denne baggrund
fundet skyldig i hæleri. Straffen blev fastsat til 20 dages betinget fæng-sel. Retten lagde ved
strafudmålingen vægt på forholdets karakter og den økonomiske værdi.

Dommen er afsagt den 18. maj 2021.